ان شاء الله الامل القادم بقدر الله يعني سيأتي قدره للناس ينشئ الملحمة فيتجمع لها من اعد نفسه الاخلاص والرضا ان شاء الله بسم الله الرحمن الرحيم. الحمد لله رب العالمين
واشهد ان لا اله الا الله وحده لا شريك له واشهد ان سيدنا محمدا عبد الله ورسوله صلى الله عليه وسلم ايها الاخوة الاحبة الكرام السلام عليكم ورحمة الله وبركاته
واسأل الله عز وجل ان يجمعني واياكم على خير ما يجمع عليه عباده الصالحين في الدنيا وفي الاخرة وان يجعل عملنا كله خالصا لوجهه الكريم والا يجعل لاحد سواه فيه شيئا وان يرزقنا صدق النية واخلاص العمل
ايها الاخوة اهنئكم جميعا بقدوم العشر الاوائل من ذي الحجة واسأل الله عز وجل ان يجعلها اياما شاهدة لنا لا علينا وان يجعل العمل الصالح فيها دأبنا برحمته وهو ارحم الراحمين
ولا شك ان من يوفقه الله هو الموفق. وان من يصرفه الله عز وجل عن التوفيق لا يمكن ابدا ان يوفق لذلك فاننا اول ما نفعله ان التوجه الى الله سبحانه وتعالى باكف ضارعة وبقلوب مستغيثة
ان يجعل الله قلوبنا متوجهة اليه الدنيا مليئة بالمشكلات مليئة بالمحن القلوب احيانا تنصرف الى المحن طبعا لانها قائمة وحالة انما القلب الصالح هو القلب الذي ينعم الله عليه عندما يجعله
متوجها الى الله سبحانه وتعالى. تبقى المحنة قائمة والملمة قائمة والازمة قائمة ولكن قلبه كله متوجه الى الله سبحانه وتعالى يذكر الله وكم اعجبني من يقول يا ترى لو ان الامواج ظلت تتلاعب بشخص يوشك على الغرق. وهو على خشبة من الاخشاب. وفي وسط البحر
وموجة ترفعه موجة تضعه اي الامور يفكر فيها اكثر يفكر في ربه عز وجل ان يفكر في سلامته ثم قالوا انه حتى لو فكر في ربه فانه يفكر في ربه بمصلحته. لانه يريد ان يقول يا رب انقذني
اما الانسان اذا لم يكن في حاجة الى الانقاذ وكان في بحبوحة وكان في سعة وبرغم في هذه البحبوحة وبرغم هذه السعة فانه يذكر ربه عز وجل فذلك هو العبد الموفق
الذي يذكر النعمة ولذلك لما قال الله عز وجل سبحانه وتعالى عن موت سيدنا محمد عليه الصلاة والسلام قال وما محمد الا رسول قد خلت من قبله الرسل. يعني فات رسل قبله مضوا يعني مش هو
الرسول كان فيه قبله مرسلين هل يا ترى ان مات محمد هذا او قتل افان مات او قتل انقلبتم على اعصابكم ولا تستمر على نفس الصراط والطريق التي دعا اليها
ومن ينقلب على عقبيه فلن يضر الله شيئا قال وسيجزي الله الشاكرين طبعا كتير جدا من العلماء انتم سمعتوهم بيقولوا لماذا لم يقل وسيجزي الله الصابرين مع ان الموقف موقف مصيبة الناس تصاب بموت الرسول
عليه الصلاة والسلام فقالوا ان الشاكر هو الذي كان يشكر نعمة الله عليه بوجود النبي والرسول موجود انما مش واحد غفل عن هذه النعمة حتى اذا ما ارتفعت فانه يشعر بالمصاب ويقدم الصبر لأ هو كان شاكرا وهي موجودة. فنحن يا اخواني
يصح ان يعني ان نستشعر مقام الله وان يكون مقام الله ملحا علينا بكرة وعشيا نذكره ابدا في كل وقت نذكره وسيقاننا تتحرك ونحن نمشي في الطريق. نذكره وايدينا تتحرك
نذكره ونحن نريد ان ننام او نريد ان نستيقظ يعني الانسان بمجرد ان يستيقظ يقول سبحان الله هذه الروح لم اشعر بها اربع خمس ساعات ثم اعاد الله الي الشعور بها الان لا يقدر على ذلك الا الله. الحمد لله الذي رد الي روحي. او رد
علي روحي يعني الحمد حينئذ يخرج من نفس وقلب يفكر في ربه. يخرج من رحم ومن قلب المعنى. مش حاجة معتادة. صدقوني الذاكرون الله كثيرا والذاكرات ما يقدروش يذكروا الله كثيرا الا لو معاني الذكر بتتولد
عندهم الا لما ياكل اللقمة يقول يا سلام يا رب اللقمة دي حلوة اوي. مش لان اللي طبخها طبخها حلو. ولا لان اللي اشتراها اشتراها حلو. وانما طيبتها العافية. يعني ايه العافية؟ يعني لو واحد سنانه بتوجعه مش هيعرف ياكل اللقمة الهنية. لو واحد مريض هيقول انا مش طايق ريحة
الاكل ابعدوه عني. اللي خلى اللقمة هنية ان الله رزقك عافية. تستقبل بها اللقمة. ولذلك قال احد الواعظين وهو يتكلم الى رئيس كبير وسلطان عظيم وملك كبير قال له اعلم ان طعامك هذا الفاخر قوي
المأدبة الملكية ما طيبه طباخك ولا خدامك ولكن طيبته العافية. يا سلام الكلمة يا سلام على الكلمة العافية وانتم عارفين انه هذا يحدث فعلا فعشان كده احنا يعني ذكرنا لله لازم يأتي من قلب النعمة
من الشعور بالنعمة. من الشعور بالمعنى ان انه يعني انا في يوم من الايام كنت امشي في الطريق قلت والله الواحد لو جاع يستطيع ان يأكل لو اه اه تعب يستطيع ان ينام لو شعر بالبرد او الحر يستطيع ان يدخل بيته. انما علشان وانت
ماشي تشوف الزرع بالجمال ده انت مش ما انت ما تاكل ان شاء الله الزرع يكون لونه اسود ما دام افرض البطيخ ده لونه اسود والمشمش اسود والخوخ اسود وكله خلاص لون واحد تأكل شيئا مش مهم الشكل لكن تأكل طعمه تقول
جميل اوي. انما ان يجعل الله ان يجعل الله لك حدائق ذات بهجة ده دي نعمة لوحدها. نعمة مستقلة. ان تخرج فتعود الى بيتك مرتاح النفس. شفت زرع اخضر وشفت
الشجر بني وشفت الثمر احمر واصفر وشفت الورود والرياحين وشعرت باصوات الطيور كل كل ده كان ممكن لو الفايدة المادية المحضة مش موجود ده كله كفاية لكن الله اراد سبحان الله. اراد انه يعطي لك الطعم في الاكل. وانه يعطي لك النوم ويعطي لك المصلحة. ويعطيك
سمعها راحة للنفس. اي رحمة من الله. لذلك انت عندما تقول بسم الله الرحمن الرحيم لو شعرتها تهج من داخلك. ترتج من داخلك ترتج لانه الرحيم فعلا. الانسان ايه اللي يخلي الواحد لما يبقى متضايق قوي يخرج ويمشي في الطريق
سبحان الله ويرجع شوية يقول يا سلام شوية الهوا اللي شميتهم شوية الاصوات الطيبة اللي سمعتها شوية المنازر اللي شفتها فانعم الله هي يعني بانفعال هل بها هو الذي يجعل المرء يشكر نعمة الله
ايها الاخوة انني لا شك اهنئ اخواني الكرام في ليبيا على فضل الله عليهم وعلينا بما اتم به من نعمة. وما اسبغ. فاللهم لك الحمد واسأل الله عز وجل لاهل سوريا واهل اليمن ان يمكن الله امنهم لهم يا رب العالمين وان ينصرهم وان
تزيل الغربة وان يزيل الكربة وان يزيل هذا الرصاص الذي ينهمر على صدور الموحدين المؤمنين الصالحين وغير الصالحين ظلما وقهرا وعدوانا. احمد الله ان يعني ولا انسى كيف شعر الانسان بعد
يعني هنا في مصر بعد احداس خمسة وعشرين يناير بنسمة الهواء لم نعد نجد هذه النسمة بجمالها يوم شعرنا صبيحة اتناشر فبراير وتلتاشر فبراير واربعتاشر فبراير ان نعمة الله كبيرة. نعمة الله ان يسقط الطاغية. وانا والله احيانا اقول ان الله عز وجل عندما يريد
ان يشفي صدور المؤمنين له تنوع. تنوع في الشفاء يعني فرعون ربنا جابه نايم على ضهره علشان ليكون عبرة وفرجة. بس كان ميت فرعون كان مات ليكون لمن خلفه اية. اما ان يكون الانسان عبرة
وهو ميت وهو حي وهو عبرة يرى الانسان ان ولا شك ان هذا يحيي جيلا. القصاص يقول تعالى في القصاص حياة. حياة يا اولي الالباب. ليس الامر تشفيا معاذ الله. والله ليس تشفيا مع
ولكن الانسان يتذكر دماء اريقت واوامر بالقتل صدرت. وامهات صرخن صرخن من فقد الولد. واعرف المحامين كانوا مش عارفين يقولوا للام ايه وهو شايف صرخاتها وهي بتلم ابنائها من على ارض اشلاء
ولكن المصيبة يا اخواني المصيبة اننا سبحان الله مش عارف احنا ليه كده؟ بعد ان نتسلم نعمة الله نهدرها بعد ان نتسلمها ما نعرفش نديرها. ليبيا القذافي انتهى وآآ الليبيين امسكوا امرهم. اسمع ما يقال تشعر بان الخطر
بيشتد يعني فرنسا مثلا بتعلن امس فقط ان فرنسا سوف يكون لها دور كبير في ليبيا دور ايه يعني دور هتعمل ايه؟ ده معناها انهم سيعاملون الشعب على انه تحت حال احتلال دور كبير في ليبيا
وهي بذلك تباري وتنافس الولايات المتحدة الامريكية الله! ولذلك احنا لما بنعمل عمل زي ثورة ولا قتال سهل جدا واحد يقول ساقدم نفسي في سبيل الله اسبوع فيه ناس فيه ناس ربنا اعطاها هذا التجرد ممكن. لكن بعد ما تخلص ما تعرفش تحرس
ولزلك احنا هنا في مصر انا واحد من الناس زي ما اعلنت انا نازل ميدان التحرير بكل قوتي بكل كياني يعني مستجيبا الدعوة اللي صدرت للجمعة القادمة دي. ليه؟ ليه نازل؟ لانه الانسان يشعر
انه اخر لحظة اخر لحظة يعذر فيها الى الله علشان لما الامور تضيع يقول يا رب انا اخر حاجة كنت اعملها عملتها. اخر حاجة عملتها لم اتخلف ولم اتوانى لانه اذا الامور ستضيع سوف ولذلك يسجل التاريخ من يتخلف الان
ومن يترك الامور لما تأتي لما يأتي غدا لا قدر الله اوان اعلان الضياع وان كل شيء ضاع فعلا ساعتها على كل انسان ان يتحمل امام ربه عز وجل. انه في اللحظة الاخيرة للاعذار
يا الله تغيب وكان خذلانه سببا في ضياع كل شيء الناس متصورة انه يقدر يعمل دلوقتي ويقدر يستنى شوية شهرين لحد ما تخلص مش عارف ايه يا ريت لو هذا ممكن كنت انا اؤيده. لانه لو المسألة تأجيل ولا تعجيل لا نؤجج. ما فيش مانع. انما
المسألة مش تأجيل ولا تعجيل مسألة ان تدرك ولا تنتهي ولا يصبح بعد ذلك. مع ما يعلمه الانسان كمعلومات وما عارفني كتحليلات من انه كل شيء مهيأ للضياع احنا امام انتخابات تونس ايضا. يعني انا كلمتكم عن مصر اهي التي يوشك الامر وصدقوني ستكون وقفتنا امام الله وقفة شديدة
اذا اللحظة الاخيرة لادراك الحراسة افلتت. فماذا كل نفس بما كسبت رهينة؟ احنا ما عندناش انا اطعنا سادتنا ما عندناش الكبراء بتوعنا قالوا. ما عندناش انا اطعنا سادتنا وكبرائنا فاضلونا السبيل. ما عندناش كده. عندنا ان
انسان يحرص نعمة الله عليه ليقف بين يدي الله عز وجل وقد ادى شكر النعمة ولم يتخلف حتى لو كان وحده. واسمعوا لتعلموا ان انس ابن النضر لما يقول يا رب انا انا ما اقدرش ابقى مسئول عن اللي بيعملوه لا دول ولا دول. انا لا مش قادر غير على
بنفسي فقط فينزل فيه قول الله وهو شخص واحد يقول يا سلام رأى دول متخاذلين ودول متخلفين ودول محاربين ودول انا اللي ما ليش دعوة بدول فيقول من المؤمنين رجال صدقوا ما عاهدوا الله عليه فمنهم من قضى نحبه ومنهم من ينتظر
وما بدلوا تبديلا نفس الحكاية في النبيين. يا سلام! النبيون النبيون رسول الله يقول له ربه لا تكلف الا نفسك لا تكلف الا نفسك بس ما تتخاذلش. اوعى لساعة الحق تبقى متراجع
اوعى ساعة الحق تبقى مش موجود. اوعى ويقول للنبي الكريم موسى عليه السلام يقول له كده بيقول دعاء سيدنا موسى يقول له ربي اني لا املك الا نفسي واخي. ما عنديش غير البضاعة البسيطة دي ودي اللي بقدمها
سيدنا لوط عليه السلام النبي الكريم يقول لو ان لي بكم قوة او آوي الى ركن شديد. يعني حتى لو كان الانسان فردا قد احصاهم وعدهم عدل وكلهم اتيه يوم القيامة فردا فردا. ولذلك
اسمعوا يا اخواني دايما في شيء اسمه انك تتولى يوم الزحف يعني يبقى في توجه وترتد انت منه وفي حاجة انه مش التوالي يوم الزحف الغياب خالص كلية ما وجدتش اصلا اللي هي ما لكم اذا قيل لكم انفروا اتحركوا اثاقلتم
اللي هي انتم مش راضيين تتحركوا ليه هذا موجود ولذلك ساعة الحق لا ينفع تراجع ولا ينفع غياب لا هذا ولا ذاك واذا اراد الله عز وجل للامور ان آآ تنضبط. انما طبعا نحن
ربما احيانا الواحد يراهن على اشياء هو سبحان الله ايه اللي هيحصل؟ احنا مش عارفين يعني الانتخابات العامة مسلا التي يمكن ان تحدث دي احنا بنسمع عنها كلام نسأل الله يا رب انها تتم في اوانها وانه
يعني تتوجه الاصوات لنصرة هذا الدين وهذه العقيدة لا شك والاختيار الصالحين الطيبين المخلصين فعلا يعني لازم ده يبقى تبقى عقيدة لانه المسألة ان احنا بلد بتتنافس عليها اهو زي ما قلت لك فرنسا بتقول انا لي في ليبيا وامريكا بتقول انا لي في ليبيا
وبريطانيا بتقول انا لي في ليبيا. الله دي لها اهل يا جماعة. هي كان عليها طاغية اسمه القذافي ودماء الليبيين هي التي خلعت باذن الله عز وجل القذافي خلعته بقى دي يقوموا ييجوا حلف الناتو. يقول لي لأ وانا لي وهدخل معكم. لأ دي بلدنا
دي بلدنا ويحصل ده النهاردة لازم رد الفعل يبقى قوي من الان وواضح. ليس ما فيش الكلام الفارغ ده وهما عايزين يدخلوا ده علشان ايه عشان اشياء كثيرة كثيرة من ضمنها الاعمار والاعمار ده اصله تورتاية هتيجي شركات مقاولات وهتيجي معدات
ييجي فلوس فبالتالي ان كسب امريكا كم والاتحاد السوفيتي كام وانجلترا كام وفرنسا كان مكسب الناس كام وهكذا فدي نقطة ولذلك انا عايز اقول انه بعد ما بيحصل ما منة الله علينا ها عسى ربكم ان يهلك عدوكم
تخليفة في الارض فينظر كيف تعملون. هتعملوا ايه ازاي؟ فين مين؟ منين؟ لما تشوف كده انه استخلف الله الناس على الارض وبعدين بعد كده خلاص ما الناس بتفرط في المسألة ايه اللي يخلي اللي يقتله في صفوف القتال في ليبيا؟ هم ارباب العقائد واللي يسودوا عليهم
وارباب فرنسا وانجلترا مسلا ليه يعني؟ علشان ايه علشان ايه؟ لابد ان يكون المسلم واعيا مدركا. كذلك نفس الامر في في فرنسا في حد في الدنيا يتصور لبلاد المسلمين كلها يقولوا له ممنوع ترفعوا الشعارات الاسلامية؟ ليه؟ اومال يرفعوا ايه
امال يرفعوا ايه؟ ازا كان الاسلام هو عقيدتهم يرفعوا ايه اذا كان الاسلام هو عقيدتهم يرفعوا ايه؟ ما هو بيرفعوا الشعارات عقيدتهم هتقولوا لا ممنوع ترفع ليه علشان ما يحصلش آآ تفرغ. تفرق مين يا استاز
تفرق مين؟ ازا كانت البلاد برة بتخلي العلم بتاعها صليب لانها مسلا تدين بالصليبية فحط العلم صليب وعندهم مسلمين في بيستخدموا شعارات كل اوروبا خمستاشر دولة في العالم عالمها هو الصليب عالمهم اللي بيقف يحيي العلم التلميز كل يوم الصبح في المدرسة سواء مسلم او مسيحي او يهودي يحيي الصليب
صباح كل يوم وما فيش حد اتكلم في العالم لانه دي سقافة عالمية ما فيش حد قال حاجة غير كده. فتأتي الا بلاد المسلمين. بلاد المسلمين يقول لك لو اتكلمت عن حاجة تخص الاسلام انت مجرم
طب لو اتكلمت برة عن حاجة لما وقف رئيس يرفع الانجيل ولا الدولة ترفع الكتب بتاعتهم او غيره هل لما احد لا ده طبيعي لكن انتم رعاع اولاد الذين يتكلموا في ايه؟ اخرس انت وهو. اسلام ايه وشعارات ايه اللي هتتكلموا فيها
كلام لا يمكن ان تقبله امة ذات عقيدة ابدا. لهذا اخواني كل الناس لا يمنعون من ثقافتهم احنا اللي نمنع ولوجه الله يا اخواني لوجه الله لوجه الله لا تعيشوا حياتكم تخدرون مرة في نظام ومرة في
الذي بعده ومرة في النظام الذي بعده. وتباع العقيدة في السنة مرتين وفي العمر مرتين وعشر مرات. متاع عشوا طول العمر انسان لا يقف لعقيدته الحاكم كان عمر بن الخطاب وبيقول للمحكوم لا خير فيكم
ان لم تنطقوا ان لم تقولوها. ما فيش خير فيكم الا ازا كنتم بتعرفوا تقفوا موقف يعبر عن عقيدتكم كيف تتغيبون عن ساعة الوغى وساعة حسم الامور هو الموضوع. اما تاخده في ليبيا. هو كان القذافي يموت ويقتل
طب ما كنا نقدر نسيب له سيرت وان كنت اغار على اهل سرت انها تترك لكن انا بقول لك لو اتساب سيرته ليبيا طويلة عريضة انما الفكرة انك تريد ان تحرر
انا شفت الليبيين في بلاد العالم شفتهم قد ايه متألقين تلاقي واحد متميز احيانا عنده مهارة بالغة على عكس على فكرة ظن موجود الناس بتصلي ان اهل ليبيا يعني ناس بسطاء وطيبين وخلاص وهم كذلك ان شاء الله
انما مهرت يعني انا شفت في بعض الاماكن يرأسها ويدير حركتها الليبيين بمنتهى الكفاءة المنقطعة النظير. ويبقى جنبه ومصري ويمني وعراقي وده ما فيهوش يعني انقاص من الجنسيات الاخرى لكن
الناس دول من حقهم انه يتنفس هواءه مش معقول تستنسخ لي ناس تانيين تسقف امريكا بكرة وتقول هيه رجعنا ليبيا تاني لسلطانا. لازم الانسان الذي يخشى على اهله يخاف عليهم يحبهم يرجع اليهم بالرحمة وبالود وما الى ذلك
ولذلك انا يعني والله اقف وقفة فيها شيء كثير جدا من من من الشفقة وانا اتابع اخبار تونس واتابع اخبار ليبيا وانتم تعرفون احنا لا مش مترخصين احنا اصحاب منهج
احنا مش بنضحك على الناس. احنا بنقول لهم نحن اصحاب منهج ولا نرتضي به بديلا. انا في انا في في الصلاة بقف واقول ومن يبتغي غير الاسلام دينا فلن يقبل منه. مش هقول السلام عليكم. السلام عليكم واكذب. ولا حد المعنى ده
ليزا عار على الانسان ان يكون كذابا يا جماعة اذا قلت هذا في الصلاة وسمعك الذين يصلون معك او يصلون وراءك او اي شيء. لما تخرج ما يقتلوش ايه رأيك يقول لك
كما انا لا اقصد كذا لا كلام واضح. فلذلك انا ارجو من اهل تونس ومن اهلي ليبيا ومن اهل مصر ان ان يعلموا ان حراستهم لنعمة الله هي هي الابتلاء والاختبار الاكبر من مجرد تلقي النعمة بس
فعلا دي حقيقة لانه الاية بتقول كده بتقول عسى ربكم ان يهلك عدوكم ويستخلفكم انتم بدلهم فينظر فورا كيف تعملون. شف هتعملوا ايه فنحن الان يا ربي في لحظات نظر الله الينا
في لحظات نظر الله الينا وكل الناس بيقول لك الامور بتضيع. وسايبين نظر الله الينا الامور تضيع وقاعدين بس نحلل على الكنبة زي ما بيقولوا ولا على المصطبة وقاعدين يقولوا انا لله وانا اليه راجعون احنا غلطنا لما
حصل كزا لأ ادرك لان الشهر هزا غير اللي جاي غير اللي بعده. ويا اهل ليبيا المباركين اعلموا ان ما حدث هو الاسهل انما الحراسة هي الامر الاهم. واسأل الله ان ينصر اهلنا في سوريا وفي اليمن
على الباطشين الظالمين يا رب العالمين وان يمكن لهم امنهم وان ينقذهم وان يغيثهم باذنه وفضله وكرمه ومنه وعدوانه ومنه واحسانه. اما الذي وقع على القذافي بعد وفاته فمحرم اذا كان قد حدث انا لا اعلم انما جثة ويمثل بها لا يعرف الاسلام هذا ولا مع ابي جهل
اذا كان قد حدث وها انتم ترون انه في في قمة اللحظة الثوابت لا يمكن ان تهتز. لا يمكن كونه هل هو يستحق ان يقتل؟ لكن كونه انه يعني هذا الكلام يصبح تمثيل بالجثة او وحتى في القتل لا يجوز
ان يكون القتل قتل تعذيب لا لا يجوز الا في حالات نادرة تكلم عنها بعض الفقهاء عن القتل بالحرق حالات نادرة ومختلف عليها انما الاصل انه اذا قتلتم فاحسنوا القتلة. يعني احسنوا القتلة ما فيش قتلة بالام. المسلمين ما يعرفوش حكاية قتلة
فازا وانت حي ما فيش تعذيب الجسدي اللي بتقطع من جسد واحد وهو حي ده ما فيش كده وما فيش انك تقتله قتل آآ بهذه الصورة التي يكون فيها تعذيب زي مسلا تقعد تضربه بالمطواة لحد ما ينزف ويتقطع ويموت لا ما فيش كده
اذا مات لا يوجد التنكيل به المسألة محددة. ويعني هي من ثوابت الاسلام. ايها الاخوة المسألة الثانية التي احب ان اه يعني اتكلم فيها مع حضراتكم. واحنا النهاردة اه يعني هتصرخ
خلص بدري شوية يعني يمكن خمس دقايق عشر دقايق كده واضطر اخلص لانه الحقيقة انا برغم ان الوقت متأخر جدا اننا مرتبطين بموعد يعني هتسامحونا في انه اللقاء يكون قصير وادينا مع بعض بقى ان شاء الله يوم الجمعة القادم باذن الله تعالى. آآ
آآ حتى آآ مش مش آآ مش على الهواء تليفزيونيا لا بشريا يعني ان شاء الله انما آآ الفرع التاني اللي احب اذكر حضراتكم به الحقيقة ان فيه يعني شيء عظيم جدا حصل الاسبوع اللي فات ده
من الامور اللي بتعطي الانسان كتير قوي من البشرى ومن من السعادة اول شيء كان حصل اني لقيت متظاهرين امريكيين عاملين مزاهرة داخل احداس الويل ستريتون طبعا يعني ما اعرفش ازا كنتم عارفين او مش عارفين انما اللي عارف فيه احداث كبيرة حصلت ومظاهرات وغيره
فيوجد مظاهرة عملها الامريكيين من الداخل وترفع ومش مسلمين وترفع اه لافتات تقول اننا نطالب بتطبيق النظام الاقتصاد في الاسلام في الغرب في اوروبا وانجلترا اه والكلام ده امتى؟ دلوقتي حالا شهر اكتوبر الفين وحداشر الاسبوع اللي فات
وعلى فكرة الصورة دي نازلة على الانترنت واظن ان الاخوة اللي جزاهم الله خيرا اللي عاملين صفحة باسمي آآ منزلين عليها الصورة دي بس هي نازلة في مواقع كثيرة يعني هم اظن ان
ايضا على الصفحة عندنا لكن آآ موجودة في في مواقع كثيرة جدا انه طب الامريكيين دول مين ؟ ما يمكن مسلمين. فطالعين بقى فرصة انا ما اعرفش عملت ايه؟ فاتصلت الحقيقة
بشخص اعرفه هناك قلت له انا مش عارف الموضوع ده شف لي الناس دول منين. واتضح لي من خلال اجابته انهم الاخ احمد آآ برضه عشان الاخوة اللي هناك يعرفوه آآ اتضح لي من خلال اجابته احمد حسين عوض
ان الذين يفعلون هذا على حسب ما نقل الينا هم من رجال البحث العلمي في علم الاقتصاد الامريكيين غير المسلمين. ومن اجل من اباء واجداد امريكيين من اصول انجلو سكسونية اللي هم الاوروبيين دول اللي شعرهم اصفر وعينيهم زرقا وبيض يعني اوروبي يعني
آآ ابا عن جد وبيشتغلوا في آآ آآ في مركز بحثي آآ اقتصادي هناك. ونازلين من ضمن الاشياء يقولوا ان المصائب والخسائر اللي لحقت بينا طول الوقت نتيجة ان احنا
ما بنشتغلش بالنزام الاسلامي في الاقتصاد اللي هو نزام الاقتصاد الحقيقي مش نزام المضاربة يعني عن طريق الفوايد الربوية على القروض او على الاذاعات او على حتى تمويل او ما الى زلك
سبحان الله طيب سبت الكلام ده ورحت ايطاليا رحت ايطاليا ده يعني قراءة شف تفاجأ في ايطاليا ولو سمحت اقرأ والكلام ده النهاردة الصبح او امبارح لانه نوصل هنا احيانا وهنا احيانا
افاجأ بان ايطاليا والحقيقة انا شاكر جدا للاخوة الذين ارسلوا الي ملخص الكتاب اللي كان نشر عن كده بتقترح وضع ضريبة على الاغنياء غريبة على الاغنياء ازاي ؟ قال لك يعني سيبك من الانشطة الاقتصادية خليهم يكسبوا
اللي هي الزكاة اللي هي الاتنين ونص في المية بتاعة الاسلام انه من يبلغ النصاب هو فكرة الزكاة ايه انما راجل فقير كحيان ما عنديش ولا فلوس وصل ان انا عندي النصاب
بقيت غني الاسلام يقول لي مش هاخد منك ولا مليم زكاة بس لو فضلت غني لمدة سنة معناها ان العشر تلاف جنيه ولا العشرين الف جنيه ولا ولا ولا طبعا هم اكتر من كده دلوقتي الفلوس دي
خلاص مش محتاج لها ومستغني عنها تماما لمدة سنة كاملة. ده انت غني بقى غني بالراحة يعني. معك خمسين الف جنيه ولا تلاتين الف جنيه. لا انه بتاكل وتشرب وتسكن وتدي ولادك ورفاهية وكل حاجة
تذكر بقى ان في جنبك واحد بيفكر يدبأ ازاي العشوة علشان العيال ما يناموش جعانين. وادفع له حاجة بسيطة لو انت عندك الف جنيه المية الف جنيه هنسيب لك منهم تمانية وتسعين او سبعة وتسعين الف جنيه وخمسمية. بالكامل وهم الالفين ونص دول هم اللي
علشان وانت خارج كده الناس اللي حواليك دي كلها تقول لك الله يبارك لك. ليه؟ لان الراجل وانت بتركب عربيتك واخد من الزكاة والبواب الشاب واخد من الزكاة وجارك واخد من الزكاة فتبقى ماشي والناس بتقول لك الله يبارك لك الله يكرمك. وصدقني بيرجعوا لك الفلوس اللي انت دفعتها
خدمات تصور ان هذا الكلام اصبح محل دراسة انا والله ما كنت اعلم اصبح محل دراسة في ايطاليا تتكلم عن ضريبة الاغنياء بحس علمي ونوقش في رسالة دكتوراة في الجامعة هنا في روما والكلام ده نشر امبارح آآ نعم امس واليوم
اه يعني لسه طازة جديد. واه بعت الاخ ملخص اللي هو الملخص اللي بينشر عن الكتاب ما شاء الله بيتكلموا عن انه ضريبة على الاغنياء وامه وراجعين فيها الى انه ده النزام الاسلامي اللي بيتكلم عن
الزكاة والله قرأت في الملخص ففوجئت بالعبارة الاتية قال لك ايه بقى خلي بالك كل نوع من انواع الضرايب بتاعتكم يا بتوع اوروبا وامريكا عبارة عن دخول هجوم بدرجة ما باي درجة
على اقتصاد السوق الراجل رجل الاعمال اللي بيشتغل وبيكسب ده مش حرامي ده من حقه تكفل رأس ماله وما حدش يحسسه كانه بيكسب خلفة ده من حقه دي فلوسه ويشتغل ويكسب ويربح ويا رب يبقى ملياردير
انما انت دايما تدخل عليه تروح هابش منه شوية تقول له علشان المرافق علشان المجتمع علشان الفقراء علشان المستشفيات عشان الطرق عشان يقوم هو يعمل ايه؟ يقول لك طب انا ما كسبتش كتير قوي انا كسبت اقل من كده
او يقول بلاش اكسب بلاش اعمل الحاجة العالية دي لان الشريحة الضريبية بتاعتها عالية جدا. فيقوم يسيب جزء من الاعمال. فبيقول لك بقى ايه هناك بيقولوا كده ان النظام الضرايب على الشغل على الاعمال بيضر اقتصاد السوق وبيضر الاعمال وبيضر بنسبة ما
طب الحل ايه؟ قال لك ما تفرضش نزام الضرايب على الاعمال افرضها على الغني لغناه بنسبة بسيطة. وخلي الغني يشتغل خلي السوق ينتعش وخد من هذا سبحان الله الاسلام بيقول كده بالزبط
الاسلام يقول ان اقتصاد السوق محترم ما حدش يلمس رجال الاعمال يقول لهم انتم شركاء في المجتمع وادفعوا للبلد ومسؤوليته تجاه البلد ومش الكلام ده كله محسسنهم كأنهم حرامية ولزلك دول لهم عندنا حق يوم القيامة زي الفقير ما له حق. ده هيجي يوم القيامة يقول يا رب الناس دول كانوا واقفين لي يخوفوني اكسب
الا لو دفعت الشيء الفلاني فكنت بدفع علشان اطلع من الموضوع ده صدقوني قل لهم دول عايشين في مخافة بسبب المظالم فبالتالي الاحسن هم بيقولوا كده انه تدخل اقتصاد اللي هو على الاغنياء. بس في الاسلام بقى روعة هذا الكلام
انه في الاسلام دين له عند الله اجر وله عند الناس حب ويشعر الناس بالتكاتف ويقول العلماء انه محل دفع الزكاة بيت الفقير مش بيت الغني مش الفقير هو اللي يروح للغني بيته يقول له يا يعني كل سنة وانت طيب العادة
مش رمضان جابر ياخد الف جنيه في اول رمضان منك. لأ شرعا محل دفع الزكاة بيت الفقير الغني هو اللي ينتقل امال ايه اللي حاصل دلوقتي؟ اللي حصل ان احنا نفوسنا
ما عدش فيها رحمة. احنا مستنيين الغني الفقير ييجي ونقول له قولي له بكرة تعالى عشان مش جاهزين الوقتي. انت جاي ليه الوقت الوقتي ده وقت راحة بالليل بعد ما اخلص
لا زي ما كانوا بيعملوا كان يقبل يد الفقير طب بتقبل يد الفقير ليه وانت بتدي له فلوس؟ هو ده انت في حاجة تسيبه حتى كده تقبل يد الفقير ليه
قال له قال لان دي الايد اللي بتستقبل عن الله عز وجل. ها كلمة ويقبل الصدقات مش انتم عارفين ان الله التوبة عن عباده وكمان ويقبل الصدقات يأخذ الصدقات ويأخذ الصدقات
السؤال دي اليد التي تستقبل عن الله عز وجل صدقتي بطريقي الى الطاعة شايفة فيها حب وفيها لحمة وفيها فلذلك انا لما جيت يا اخواني سبحان الله من شهر شهرين كده
اقترحت اقتراح الحقيقة الاقتراح ده انا عارف ان هو علاقة قبول والناس سعيدة به جدا وما حصلتش وكل حاجة انما بعض الناس قالوا بس التجار كده مكاسبهم هتقل. اصل انا كنت بقول ايه
كنت بقول ان مسكين ورب الاسرة بيدخل ولاده المدارس عنده مسلا اربعة خمسة في المدرسة فييجي في اول آآ الدراسة محتاج يشتري لهم مسلا آآ آآ قمصان محتاج يشتري لهم آآ احزية
محتاج يشتري لهم مقلمة شنطة وقلت طيب الجزمة اللي بيشتريها دي باربعين جنيه بتطلع من المصنع باربعين جنيه وبتتباع في المحل بمية جنيه ليه؟ لان فيه تاجر فيه مصنع بيربح فيه تاجر جملة بيربح فيه تاجر تجزئة بيربح فيه آآ عربية نقل بتربح فيه
آآ في حاجات بتتلف وتضيع بتتحمل الجزمة اللي بتنتج باربعين جنيه تتباع بمية جنيه. فقلت لو ان الدولة من غير ما هي اللي تنشغل بانها تنتج ولا انها تبيع ولا انها تشتري
دعوة الدولة مش شغلتها تشتغل اشغال. مش شغلتها طول عمرنا اول ما تعمل كده تبتدي الرشاوى. ما حصلش الا وكده رشوة وظلم وافتئاد وتهريب وناس لها وسايط واللي له ضهر والكلام ده. انما الدولة كل اللي تعمله ان هي تدير الموضوع عن طريق
النهج عن طريق القطاع الخيري والقطاع الحكومي تتعاقد مع سيارات النقل اللي تنقل بسعر التكلفة من المصنع الى المستهلك مباشرة فبيبقى معروف ان مسلا يوم خمسة اكتوبر الاحزية هتيجي في المعرض اللي هو المعرض العام ده هييجي تتباع خلصنا
تستطيع الجزمة توصل للمستهلك بخمسة واربعين جنيه بدل مية جنيه. والكلام ده لو مشيته في السلع الغذائية وفي الدواء في اسعار الدواء اوه هتبص تلاقي خفض للاسعار يوصل الى النص تقريبا والدولة مش هتدفع ولا مليم
كل اللي هتعمله الدولة انها بس بتدير العملية عن طريق انها تتعاقد تعمل قطاع تعال يا صاحب العربية النقل انت بتنقل بالف جنيه بس علشان بتشتغل يوم وتقعد يوم او تشتغل يومين وتقعد يوم. انا هتعاقد معك السنة تلتمية خمسة وستين يوم مش هتقعد ولا يوم. تنقل لي
فبدل ما هينقل بالف يمكن ينقل باقل للنص يمكن لانه ما كانش بيشتغل غير نص الايام ولا تلت الايام اقدر اقصد النفقات يبقى انا بانتج باسعار منخفضة لاني واخد جملة. وبنقل باسعار منخفضة وبابيع باسعار منخفضة. رب الاسرة اللي
كان بيصرف في الاربع جزم ربعميت جنيه لقى نفسه بيصرف في اربع جزم مية وستين ولا مية وتمانين جنيه وبقى عنده متين وعشرين جنيه فائض لما قلت هذا الكلام بعض الناس تصوروا قال لك بس طيب ما انت زلمت بقى التجار وعملت بطالة لان الناس اللي كانوا هيكسبوا المتين وعشرين جنيه دول ما هو المتين وعشرين جنيه دول كانوا
تجار وعمال وغيره. اقول له مين قال لك كده؟ دي سذاجة ده انا لما اوفر لرب الاسرة متين وعشرين جنيه هو هياخد المتين وعشرين جنيه وينزل السوق يشتري بهم برضه بس هيشتري بهم حاجات تانية مريحة بقى بالنسبة له. ينزل يشتري مروحة عشان الدنيا حر ينزل
يودي الولد يفسحهم طب ما الفلاحين كده والعمال هيشتغلوا برضه والعربيات هتشتغل والفلايك يعني الفلوس مش تنزل السوق مش هيحرم منها السوق ومش هياخدها يحوشها عشان يبني بها عمارة. ولو حوشها يبني بها عمارة هيشتغلوا الفواعلية والنجار
الحدادين الفلوس ما بتقفش ما دام مش مدخرة ما دام شغالة انفقوا الاسلام يحض على الانفاق كل ما في الامر ان انا بدل شوف بقى روعة الاسلام ان بدل ما انزل السوق ربعميت جنيه
من رب الاسرة عشان يشتري اربع جزم لولاده وانا هادد حيل الاسرة وتعبانة ومش لاقية تاكل وتشرب وما بتشوفش اللحمة الا قليلا ولا الفاكهة الا قليلا لا انا هنزل السوق ربعميت جنيه بس منهم مية وستين جنيه علشان الجزم دي والباقي هيكلوا بيها
جو تفاح وخوخ ويشربوا بهم مرقة وياكلوا فرخة يعني تشعر وهم الربعميت جنيه نزلوا السوق وكسبوها الناس الاسلام لا يعرف ان تدخل اقتصاد الفقير على اقتصاد الغني وتعمل معركة. وانما يقول لك حافظ على اقتصاد السوق لينجح
وفي نفس الوقت تعال اعمل للفقراء اشياء تخصهم وزين الرسول عليه الصلاة والسلام عمل قال لهم كل واحد يجيب الفضاء الفضل اللي فاضل عنده وقسمها على اهل المدينة زي ما عمل عقد بين
والانصار ان دول يشتغلوا في نخل دول شيء رائع انما لا يضر السوق ولا يضر اقتصاد الفقراء. وادي هو الاسلام وادي ايطاليا. اللي اللي بقول لكم بتقول الكلام ده النهاردة
ايصال النهاردة الصبح بكلمك عن النهاردة الصبح وامبارح تقول هذا الكلام ويا خسارة المسلمين اللي ما يقتنعوش بالكلام غير لما ييجي من غيرهم. طب ما ده رب العالمين نوقن بربنا. احنا محتاجين
ايطاليا تقول وامريكا تطلع مظاهرات ولا انجلترا تطلع مظاهرات تقول لنا فيها طبقوا النظام الاسلامي ذلك رب العالمين. وعايز افكركم ان طلينا دول معزمهم مسيحيين الامريكان معظمهم مسيحيين. ما فيش لافتنة طائفية ولا حد عمل حاجة. ابدا
اطلاقا ما حدش قال له انت رافع بتقول اقتصاد اسلامي وده ضد لان الناس تعلم ان هذه هي المصلحة وغير المسلمين فعلا يعني فعلا لما بيشوف هذه المصلحة هو اللي بيصمم على اعمال هذه الشريعة. نحن مع شريعة الله حيث دار
واحلامنا مرفوعة. ولا نقبل على شرفنا ان يداس لاحد بمظلمة ابدا. حتى المرأة المتبرجة والله حتى الشخص المدخن حتى هؤلاء لهم حق في نسبة رحمة ورأفة نسبة رحمة ورأفة. هو ده الاسلام لما حب ينزع الرحمة الرأفة مش الرحمة. ينزع الرحمة لا تنزع ان شاء الله ابدا من
انما الرأفة اللي هو نزعها ممن يرتكب الزنا وهو متزوج. قال ولا تأخذكم بهما رأفة في دين الله او وهم غير متزوج والاية موجودة في سورة النور اذا انما رحمة الانسان بالناس
هذه مسألة لان مش ممكن واحد يتغيب كل هذا الغياب عن شريعة الله ثم تفاجئه لا يليق حتى حملقة العين تكون فيها ظلم يكون فيها ظلم لذلك ايها الاخوة انا يعني لا اقصد اني اقول لكم شوفوا ايطاليا وشوفوا امريكا علشان تتعلموا منه
انا بس عايز اقول لكم شوفوا يا ناس يا اللي بتتكسفوا من انكم تصارحوا بان الشريعة الاسلامية يعني لا انقاذ الا يشوف الاخرين وهم ليسوا مسلمين كيف هم يطالبون بشرائعكم على هذا النحو
وعلى هذا الاسلوب ولعلي حكيت قبل كده انه المدارس في امريكا بتنادي بعدم الاختلاط وانه كل ده بيعملوه وهم مش مسلمين لكن واجدين المصلحة في هذا الا ان الاوان ان نجيب ربنا وهو يقول الم يأن
يعني ما قالش الاوان عارف يعني ايه لم يأن يقرا سورة الحديد الم يأن للذين امنوا ان تخشع قلوبهم لذكر الله وما نزل من الحق يعني ما جاش الاوان ان نقول طب يا ربي حاضر يا رب. حاضر يا رب
ما انش الاوان لسة القلوب قلوب متذائبة لسة يعني ربنا يوفق يا رب العالمين. ايها الاخوة اختم هذا الحديث بفكرة ارجو ان اتركها امانة الله بين ايديكم وهي انه اي مجتمع
غير مستقر يعيش فترة مسلا اسمها الفترة الانتقالية زي ما بيحصل زي ما هو حصل في مصر مسلا دلوقتي دي فترة انتقالية الاقارب طبيعتها طول الفترة الغير مستقرة دي الغلاء يحصل
والبورصة تتهدد والفتن الطائفية والاعمال خروجه عن القانون تحصل واي واحد له مطالب فئوية يقول الحق ده عارف بعد شهرين مش هتاخد حاجة لو ما وقفتش دلوقتي. الحق اقف دلوقتي
تبص تلاقيهم بينزلوا مظاهرات لان كل ده عشان الفترة الانتقالية ولزلك الفترة الانتقالية طولها في مصر يخرب مصر يخرب اقتصادها يخلص عليها يخلي المسألة دايما عرضة لاي حاجة. ده النهاردة
وانا جاي سمعت ان البورصة المصرية النهاردة علشان سمعوا خبر بس كده يعني خبر ان شخصين اتنين صحيح من كبار الماليين بس هربوا برة البورصة راحت نازلة المؤشر بتاعها ليه
فترة قلقة وعارف الكلام ده حتى لو نزلت ساعتين تلاتة حتى لو طلعت تاني بكرة ولا النهاردة ولا حاجة الكلام ده معناه ان سواق التاكسي اللي كان هينزل بكرة وطبعا كله بعلم الله هيلف شوية كده يكسب له خمسين جنيه يمكن ما يعرفش يلم
عشرين جنيه بكرة. ليه ؟ يا رب ارزقهم جميعا اوعى يعني انا باقول لك لان الفترة قلقة الطفرة الانتقالية لما تطول قلقة. عندك الجماعة بتوع آآ روسيا. عارف هو خدوا قرار ايه؟ قال لك اخر تعامل بينا وبين مصر يوم حداشر
وبعد كده انا بوقف تعاقداتي مع مصر لغاية ما يخلص انتخابات برلمان ورئيسه تستقر المسألة وما تبقاش الفترة اسمها فترة انتقالية حداشر قال لك انا عقدي هيخلص كده مش هجدده
وغيره وغيره. ففكرة ان تبقى الفترة لسه قلقة هي اللي بتصنع البلطجية هي اللي بتصنع الفتن الطائفية. هي اللي بتصنع هتشد حيل البلد. لهذا يا اخواني لابد ان يشعر الانسان بانه يعبد ربه بالحق المبين. احنا سنقف عرايا بين يدي الله عز وجل. هنقف عرايا بين يدي الله
فكل واحد يراجع لانه دي حرام حرام ان ان يهلك الانسان بلده حرام ان يوجه اليها الدار الحرام تفضل متوقفة غوص الناس الناس محتاجة تغاث يعني بالرزق المرتاح ان شاء الله. حرام توقف الكلام ده كله وتقول له خليك
في الفترة القلقة مدة طويلة وهكذا. فاسأل الله سبحانه وتعالى ان احنا يعني نفهم هذا. واسأل الله سبحانه وتعالى وانا وده اللي خلاني استجبت صراحة لنزول الجمعة القادمة ويعني لما وجهت الدعوة اليه وقلت لا بأس مطلقا
لانه في واقع الامر هذا يعني آآ نوع من الحفاظ على بلد يعني ربما على الاقل على الاقل اذا عاش الانسان في مكان يجب ان يكون امينا معه. فاسأل الله عز وجل الرشاد والسداد يا رب
رب العالمين ايها الاخوة اذا جاء الاسبوع القادم ستكون العشر الاوائل من ذي الحجة قد دخلنا فيها وهي ايام العمل الصالح ليست ايام الصيام فرع ولون من ايام العمل الصالح. وانما هي ايام العمل الصالح. فاسأل الله عز وجل ان يوفقنا
للرباط في سبيل الله وللقيام بحق ديننا وللذكر والدعاء وللصلاة والصيام وللانفاق الكثير ولذكر الله كثيرا ولصلة الارحام ولتذكر اقاربي امهاتنا وابائنا الذين منذ فترة لم نتصل بهم برغم ما في ذلك من البر
اسأل الله ان نعفو عمن ظلمنا صحابي ناداه الرسول عليه الصلاة والسلام وعهد اليه ان يعفو عن من ظلمه. قال له اعف عن من ظلمك ونسأل الله ان يعفو ان نعفو عن من ظلمنا وان نصل من قطعنا. وان نحسن الى من اساء الينا. ونسأل الله سبحانه وتعالى
وان يجعل قلوبنا قلوب خير وبر وتقى ورشاد. شكر الله لكم وجمعني واياكم على الخير والهدى. والسلام عليكم ورحمة الله وبركاته